Роден е в бедно семейство в Урга (дн. Улан Батор), регион Външна Монголия на тогавашната китайска империя Цин. Отрано започва да работи. След обявяването на автономията на Монголия на Монголия под руски и китайски протекторат след договорка на Руската империя с революционен Китай (1911 г.)(подновена със споразумението от гр. Кяхта 1915 г.) начело с монголския духовен будистки водач Богдо Хан постъпва на военна служба в автономната стража, създадена в Монголия и попада (1912) в новосъздаденото с руска помощ военно училище на стражата. След школата, с подофицерско звание "вахмистър", е назначен в картечен ескадрон. Жени се официално (1913) за своята спътница Янжмаа, от която вече имал дете. За участие в потушаване на въоръжен метеж (1918) получава званието батор ("герой") и оттогава започва да се нарича Сухе Батор. Напуска военната служба в стражата и започва работа в печатница в Урга същата година.